**NOTĂ DE FUNDAMENTARE**

|  |
| --- |
| **Secţiunea 1: Titlul proiectului de act normativ:** **Ordonanțăde urgență pentru modificarea și completarea Ordonanţei Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale** |
| **Secţiunea a 2-a: Motivul emiterii actului normativ** |
| 1. Descrierea situaţiei actuale |  Ordonanţa Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale stabileşte şi reglementează cadrul general cu privire la acordarea de finanţarea nerambursabilă a programelor, proiectelor sau acţiunilor culturale. Finanţările nerambursabile se acordă pe bază de contracte încheiate între autoritatea finanţatoare şi beneficiari, în urma unor sesiuni de selecţie de oferte culturale. Selecţia ofertelor culturale care urmează a primi finanţări nerambursabile se efectuează de comisii constituite la nivelul autorităţii finanţatoare, acestea fiind constituite din reprezentanţi ai autorităţii şi experţi din domeniul pentru care se organizează sesiunea. Ordonanţa prevede şi posibilitatea solicitanţilor de a formula contestaţii cu privire la modul de respectare a procedurii de organizare şi desfăşurare a selecţiei de oferte culturale. În cuprinsul OG nr. 51/1998 se regăsesc prevederi referitoare la Fondul Cultural Naţional, precum şi la modalităţile de constituire şi administrare a acestuia. Ordonanţa cuprinde şi prevederi referitoare la Administraţia Fondului Cultural Naţional, aceasta fiind instituţia care gestionează şi administrează fondul. De asemenea, în cuprinsul ordonanţei sunt prevăzute sursele din care se constituie veniturile la fond, aspectele legate de plata acestora, modul de control cu privire la plata acestor sume, precum şi diferite aspecte legate de administrarea lor.Dinamica evenimentelor culturale din ultimii ani, precum și manifestările culturale de mare anvergură și de importanță deosebită care vor avea loc în anii următori, impun corelarea cadrului normativ, instituit prin Ordonanța Guvernului nr. 51/1998, cu contextul actual și viitor, pentru a putea asigura desfășurarea în bune condiții a unor evenimente complexe și cu implicații multiple.Din aceste considerente, apare ca necesară revizuirea cadrului normativ și a activității A.F.C.N., în scopul facilitării și încurajării finanțării nerambursabile a proiectelor și acțiunilor culturale.Reușita și succesul unor evenimente culturale de anvergură necesită un cadru legal flexibil și eficient, care să asigure ministerului și instituțiilor subordonate posibilitatea și mijloacele necesare derulării în condiții optime a programelor și acțiunilor prin care se asigură, realizarea acestor evenimente. |
| 2.Schimbări preconizate | Prin prezentul proiect de ordonanță de urgență se propune modificarea şi completarea Ordonanţei Guvernului nr. 51/1998, cu privire la:a) Definirea și redefinirea unor termeni, cum ar fi:- finanțare nerambursabilă - fonduri prevăzute distinct în bugetul autorității finanțatoare, acordate beneficiarului, în baza unui contract de finanțare, pentru acoperirea parțială sau, după caz, integrală a cheltuielilor necesare implementării unui proiect cultural;- finanțare nerambursabilă cu caracter multianual - fonduri prevăzute distinct în bugetul autorității finanțatoare, acordate beneficiarului, în baza unui contract de finanțare, pentru acoperirea parțială sau, după caz, integrală a cheltuielilor necesare implementării unui proiect cultural, pe baza creditelor de angajament bugetate de autoritatea finanțatoare, în conformitate cu normele metodologice aprobate prin ordin comun al ministrului culturii și al ministrului finanțelor. Reglementarea expresă a posibilității de a finanța oferte culturale multianuale este singura în măsură a asigura continuitatea activităților de finanțare și sustenabilitatea sectorului cultural/artistic. - proiect cultural multianual- proiect cultural realizat într-o perioadă de timp determinată, care depășește durata unui an bugetar;-proiect cultural strategic - proiect care satisface nevoile de reprezentare națională sau internațională, după caz, ale României sau ale unei comunități, identificat ca atare prin ordin al ministrului culturii și care poate fi finanțat și prin act normativ cu caracter individual;- activitate neeconomică – activitate culturală care este accesibilă publicului larg în mod gratuit sau care nu este finanțată preponderent din contribuția financiară a utilizatorilor ori prin alte mijloace comerciale.b) Simplificarea procedurilor pentru acordarea finanțărilor nerambursabile - pe bază de contracte încheiate între autoritatea finanţatoare şi beneficiari, cu adaptarea corespunzătoare de către autorităţile finanţatoare a modelelor aprobate prin normele metodologice privind sistemul simplificat de management, aplicare, decont și verificare, aprobate prin ordin comun al ministrului culturii şi al ministrului finanţelor.c) Actualizarea dispozițiilor referitoare la constituirea Fondului Cultural Național.d) Înființarea Registrului finanțărilor nerambursabile din domeniul culturii – baza de date centralizată la nivel național care cuprinde informații despre proiectele din domeniul cultural care au primit finanțare nerambursabilă, denumit în continuare Registrul. De asemenea, modificările au în vedere următoarele aspecte :* Clarificări ale definițiilor de la art. 1, care sunt utile pentru ca demersul cultural/artistic să poată beneficia în condiţii de predictibilitate şi transparenţă de aportul mai multor autorităţi, angrenând mai multe şi mai diversificate surse de finantare.
* Actualizarea dispozitiilor privind finanţarea nerambursabilă de către mai multe autorităţi şi finanțarea multianuală a ofertelor culturale este o măsură necesară pentru a se putea asigura continuitatea activităților de finanțare și sustenabilitatea sectorului cultural/artistic.
* Cuprinderea de referiri la activităţile generatoare de venituri, contribuie atât la creşterea aplicabilităţii celorlalte dispoziţii din prezenta ordonanță de urgență, cât şi la diferenţierile necesare din perspectiva incidenţei normelor referitoare la ajutorul de stat, având la bază precizările de la art. 107 alin. (1) din Tratatul privind functionarea UE.Definiţia, corelată cu precizările de la art. 107 alin. (1) din Tratatul privind functionarea UE, completează situaţia excepţională în care se poate şi trebuie intervenit prompt şi ferm în susţinerea industriei cultural-artistice. *Centenarul României, Expoziţiile Mondiale, Titlul de Capitală Culturală Europeană sau Festivalul George Enescu* sunt doar câteva exemple care ilustrează nevoia de unei abordări distincte, speciale a unor situaţii ieşite din comun.
* Transparenţa trebuie avută în vedere de către ambele părţi semnatare ale contractelor de finanţare nerambursabilă: finanțator și beneficiar deopotrivă – atât în perioada premergătoare (pregătiri, selectie etc.), cât şi pe durata derulării contractului de finanţare (inclusiv deconturi etc.). si, respectiv, ulterior acesteia.
* Pe parcursul aplicării O.G. nr. 51/1998 au fost situații care conduc la necesitatea clarificării condițiilor legate de finanțarea unei oferte culturale de către mai multe autorități.
* Modificarea art. 21 vizează clarificarea prevederilor pentru evitarea confuziilor în ceea ce privește operatorii care datorează contribuții la Fondul Cultural Național, precum și completarea surselor de alimentare a acestui fond. Aceastaeste o soluție pentru consolidarea pe termen lung a F.C.N. și a autonomiei instituționale a Administrației Fondului Cultural Național**,** măsura propusă prin *Programul de Guvernare,* la Capitolul XIV „Cultură” măsura 6, care prevede distinct garantarea autonomiei instituționale a AFCN și asigurarea unei finanțări adecvate.
 |
| 3. Alte informaţii | Promovarea intervenției legislative în regim de urgență are în vedere următoarele aspecte:-Luând în considerare obiectivul major din Programul de guvernare referitor la programul Timișoara – Capitală Europeană a Culturii, şi la asigurarea mecanismelor de finanțare a acestui Program,-Luând în considerare Raportul de monitorizare emis în urma sesiunii din data de 23 iunie 2021 prin care juriul internaţional de experți recomandă asigurarea de urgenţă a modificării cadrului legal care priveşte măsurile organizatorice a asigurării fondurilor prin sprijin de la bugetul național, pentru buna desfăşurare a Programului „Timișoara – Capitală Europeană a Culturii în anul 2023”, -Având în vedere că OG nr. 51/1998 constituie cadrul legal general pentru finanțările nerambursabile de proiecte și acțiuni culturale în temeiul OUG nr. 42/2019, de la bugetul de stat sau de la bugetele locale,-Având în vedere că acțiunea Timișoara - Capitală Europeană a Culturii trebuie să fie susținută financiar în vederea pregătirii cadrului de finanţare a proiectelor și acțiunilor culturale, și, mai ales a investițiilor în obiectivele culturale care vor găzdui acțiunea CEaC în anul 2023 în municipiul Timişoara şi în județul Timiş,-Situaţia extraordinară prevăzută de art. 115 alin. (4) din [Constituţia României](file:///C%3A%5C%5CUsers%5C%5CAdmin%5C%5Csintact%204.0%5C%5Ccache%5C%5CLegislatie%5C%5Ctemp1376792%5C%5C00068397.htm)**,** republicată, constă în necesitatea reglementării de urgenţă a măsurilor necesare pentru buna desfasurare a Programului național „Timișoara – Capitală Europeană a Culturii în anul 2023”. |
| ***Secţiunea a 3-a: Impactul socioeconomic al proiectului de act normativ*** |
| 1. Impactul macroeconomic | Nu se referă la acest subiect. |
| 11.Impactul asupra mediului concurenţial şi domeniului ajutoarelor de stat | Nu se referă la acest subiect |
| 2. Impactul asupra mediului de afaceri | Nu se referă la acest subiect. |
| 2¹. Impactul asupra sarcinilor administrative | Nu se referă la acest subiect |
| 2². Impactul asupra intreprinderilor mici si mijlocii | Nu se referă la acest subiect |
| 3. Impactul social | Nu se referă la acest subiect. |
| 4. Impactul asupra mediului | Nu se referă la acest subiect. |
| 5. Alte informaţii | Nu se referă la acest subiect. |
| **Secţiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei -  |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/ minus, din care: | - |  |  |  |  |  |
| a) buget de stat, din acesta: |  |  |  |  |  |  |
|  (i) impozit pe profit |  |  |  |  |  |  |
|  (ii) impozit pe venit |  |  |  |  |  |  |
| b) bugete locale: |  |  |  |  |  |  |
|  (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
|  (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/ minus, din care: |  |  |  |  |  |  |
| a) buget de stat, din acesta: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
|  (i) cheltuieli de personal |  |  |  |  |  |  |
|  (ii) bunuri şi servicii |  |  |  |  |  |  |
| 3. Impact financiar, plus/ minus, din care:a) buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii |  |
| **Secţiunea a 5-a - Efectele proiectului de act normativ asupra legislaţiei în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | Acte modificate : |
| 11.Compatibilitatea proiectului de act normativ cu legislaţia în domeniul achiziţiilor publice | Nu este cazul. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare |  |
| 3. Măsuri normative necesare aplicării directe a actelor normative comunitare |  |
| 4. Hotărâri ale Curţii de Justiţie a Uniunii Europene |  |  |
| 5. Alte acte normative şi/sau documente internaţionale din care decurg angajamente |  |
| 6. Alte informaţii |  |
| **Secţiunea a 6-a: Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Nu este cazul. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Nu este cazul. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul va fi comunicat spre consultare structurilor asociative ale autorităţilor administraţiei publice locale. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurențeie) Curtea de Conturi |  Proiectul necesită avizul :Consiliului LegislativConsiliului Economic şi SocialConsiliului Concurenței |
| 6. Alte informaţii |  |
| **Secţiunea a 7-a: Activităţi de informare publică privind elaborarea şi implementarea proiectului de act normativ** |
| 1. Informarea societăţii civile cu privire la necesitatea elaborării proiectului de act normativ | Prezentul proiect de act normativ a fost afişat pe site-ul Ministerului Culturii, conform prevederilor Legii nr. 52/2003 privind transparenţa decizională în administraţia publică în data de 07.02.2022. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Nu este cazul. |
| 3. Alte informaţii | Nu au fost identificate |
| **Secţiunea a 8-a: Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Nu este cazul. |
| 2. Alte informaţii | - |

Pornind de la aceste considerente, a fost elaborat prezentul proiect de **Ordonanță de urgență pentru modificarea și completarea Ordonanţei Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale**, pe care îl supunem spre adoptare Guvernului.

**LUCIAN ROMAȘCANU,**

**MINISTRUL CULTURII**

**AVIZEAZĂ:**

**ADRIAN CÂCIU,**

**MINISTRUL FINANȚELOR**

**FLORIN MARIAN SPĂTARU,**

**MINISTRUL ECONOMIEI**

### [SORIN MIHAI GRINDEANU](https://gov.ro/ro/guvernul/cabinetul-de-ministri/viceprim-ministru-ministrul-transporturilor-i-infrastructurii),

### VICEPRIM-MINISTRU,

### MINISTRUL TRANSPORTURILOR ȘI INFRASTRUCTURII

**MARIAN-CĂTĂLIN PREDOIU,**

**MINISTRUL JUSTIŢIEI**